
Abstract 


Acknowledged as one of the most important figures in Romanian XXth century music, 
Sigismund Toduţă has also gained recognition through his musicological masterpiece: Baroque musical 
forms in J.S. Bach works. However, few are familiar with the fact that the aforementioned three volume 
work was not his only research endeavor. The above mentioned „novelty” is related to previous 
musicological episodes, as rendered in the two conferences held at the French Institute in Timişoara 
during the fifth decade of the XXth century. The papers in case reveal not only valuable information 
but, above all, a multidisciplinary approach, subtle and elegant persuasion, a charming discourse, all 
these strung by the precise, efficient and pragmatic thinking of the maestro. Musicological models thus 
received surprise us with a modern approach, comparable with the most important musicological 
papers at his time. A landmark is thus provided to Romanian musicology and young musicologists 
from Cluj are provided the ethos of a school combining creation and research. 


x x x 


Este cunoscută şi recunoscută valoarea şi poziția compozitorului Sigismund 
Toduţă în rândul creatorilor din generaţiile post-enesciene. Personalitate multiplă, 
deopotrivă muzicolog, profesor, dirijor, pianist, om de cultură, manager, a rămas în 
conştiinţa tuturor în primul rând prin remarcabila sa creație muzicală. lată ce 
remarca, cu rafinată retorică, muzicologul Gh. Firca: „«Propedeutica» toduţiană 
avea în ea, neîndoios, ceva din rigorismul unei scuola medievală. [...] Dar nu 
supunerea față de acel magister dixit constituia crezul profesorului nostru, ci 
recurgerea la argumentul furnizat de studiul de adâncime al unui fond — ce-i drept 
imens — de fapte muzicale şi de reprezentări noetice ale acestora. Descleştarea 
gândirii şi însuşirea tehnicii (tehnicilor, în sens istoric) nu erau văzute a fi accesibile 
decât prin această ispitire a cunoaşterii. Erudiţia sa, deşi a produs (şi) muzicologie şi 
a declanşat instituționalizarea la noi a ştiinţei muzicale sub specia doctoranturii, avea 
ca izvor şi ca finalitate fenomenalitatea intrinsec muzicală.”! 

Dacă valoarea creaţiei este incontestabilă, mai „perisabilele” merite didactice 
sunt probate prin valoarea discipolilor iar calitățile de conducător au devenit mit, 
dimensiunea muzicologică a Maestrului a rămas circumscrisă în jurul tezei de 
doctorat (din 1938), tradusă deja dar încă nepublicată” şi a celor trei volume de 
referință, Formele muzicale ale barocului în operele lui J.S.Bach”, în realizarea 
cărora au fost implicate, poate mai mult decât se consemnează în titlu, două 
personalităţi de marcă: Hans-Peter Türk şi Vasile Herman. 


l Gh. Firca, Reflexe ale memoriei, Editura Univers Enciclopedic, Bucureşti, 1999, pp. 38-39. 

? Analisi di Responsoria feriae quintae, sexte et Sabathi in Hebdomada Sancta quator vocibus, una 
cum duabus Passionibus Matthaei et Joannis; e della Missa Lateranensis septem vocibus concinenda 
opere giovanili sconosciute di Giovanni Francesco Anerio, teză de doctorat (1938), tradusă în limba 
română de Dumitru Cârstocea, în colaborare cu Dan Voiculescu. 

à apărute la Editura Muzicală, Bucureşti, 1969, 1973, 1978. 

Cu toate acestea, arhivele fundaţiei care-i poartă numele a păstrat documente 
care oferă o altă perspectivă valorii gândirii muzicologice a lui Sigismund Toduţă. 
Astfel, manuscrisele toduțiene rămase, unele deja tehnoredactate prin grija 
bursierilor şi angajaţilor fundaţiei, sunt: 

- Polifonia instrumentală a Barocului, conferință Timişoara, ms. (1943) 

- Debussy, conferință Timişoara, ms. (1944) 

- Anton Webern: Variaţiuni pentru pian op. 27 p.1, ms. (1966) 

- Viziunea interpretativă a dirijorului Antonin Ciolan, ms. (1983) 

- George Enescu — pedagogul, ms., f.a. 

- [Muzica românească în contextul muzicii contemporane], ms., f.a. 

Ne-am aplecat, pentru prezenta comunicare, asupra primelor două, inedite 
prin vechimea lor şi extrem de interesante prin valoarea lor documentară. 

Investigația propusă asupra celor două manuscrise are drept finalitate nu doar 
prezentarea şi popularizarea textelor. Mai mult decât atât, surprinşi de modernitatea 
şi deschiderea acestor scrieri „de tinereţe”, am căutat să identificăm coordonatele 
muzicologiei contemporane perioadei respective. 

Chiar dacă Fr. Chrysander considera încă din 1863 că muzicologia trebuie 
tratată ca ştiinţă cu drepturi depline, s-a afirmat că „actul fondator al muzicologiei”" 
este 1885, odată cu încă operaţionale dihotomie „istoric-sistematic” a ştiinţelor 
muzicologice propusă de Guido Adler.” Acestora li se adaugă, începând cu 
Th. W. Adorno în anii 1930, sociologia muzicii, inclusă mai târziu de Hans-Heinz 
Dräger (1955) în schema consacrată de Adler. 

Istoria muzicii era considerată drept disciplină fundamentală în cercetarea 
muzicologică. Jean-Jacques Nattiez descrie „munca muzicologului istoriograf”, care 
„se materializa, în principal — şi se mai materializează încă — în ediţiile critice ale 
textelor, în colectarea şi editarea de documente menite să explice istoria; consta şi 
mai constă încă în prezentarea istoriei muzicii şi explicarea cauzală a practicilor şi 
operelor ce îi marchează derularea: biografii de compozitori, evocarea sau descrierea 
operelor, formelor, genurilor şi stilurilor care marchează fiecare dintre perioade, 
legătura lor cu spiritul naţional sau spiritul epocii, cu situația economică şi grupurile 
sociale, cu mediul politic, artistic, filozofic, toate aceste elemente făcând posibilă 
înțelegerea operelor şi exegeza lor.” Dar, subliniază semioticianul francez, „aceste 
interpretări erau prezentate adesea ca fiind univoce şi absolute. Abordarea istorică a 
muzicii era guvernată — fapt însă ce nu mai e acum valabil — de orientarea 
epistemologică dominantă a timpului: pozitivismul”.* Nu este omisă nici înclinarea 
hermeneutică în muzicologia secolului al XIX-lea şi a primei jumătăţi a sec. XX, 
însă „nu aceea ce a fost teoretizată mult mai târziu de Gadamer, ci una clasică, 
aplicată lucrărilor religioase fundamentale, textelor literare, scrierilor filozofice şi 
legilor: pătrunderea hăţişului semnificaţiilor”. Iar concluzia discursului lui Nattiez 
este lipsită de echivoc: „înainte de 1960 nimic nu se aprecia decât în cadru istoric”, 


! Jean-Jacques Nattiez, Istoria muzicologiei şi semiologia istoriografiei muzicale, Editura Artes, laşi, 
2005, p.19. 

? în articolul Umfang, Methode und Ziel der Musikwissenschaft. 

3 The New Grove Dictionary of Music and Musicians, Macmillan Publishers Ltd., London, 2002, 
art. „Musicology”. 

4 pe care Nattiez îl ilustrează prin celebra formulă din 1824 a istoricului german Leopold von Ranke 
(1795-1886): „wie es eigentlich gewesen”, adică „cum s-au petrecut lucrurile cu adevărat”. 

după cum chiar Dahlhaus afirmase , iar „ceea ce fusese produsul unei conjunctii 
epistemologice în secolul al XIX-lea devine principiu ontologic definind muzica.” 


Revenind la manuscrisele toduțiene, să ne reamintim că anul în care a fost 
susținută (Timişoara, la 3 aprilie 1943) conferința intitulată Polifonia instrumentală 
a Barocului este cel în care Maestrul a obținut premiul „Robert Cremer” şi, după 
perioada de profesorat de la Blaj, a devenit asistent corepetitor la Conservatorul de 
muzică şi artă dramatică Cluj, la Timişoara (1 feb. 1943-1944). Este perioada în 
care au fost compuse: Concertul (nr. 1) pentru pian şi orchestră ,, închinat unui mare 
român”, Passacaglia pentru pian şi lhedul Tăcerea ta, pe versuri de Octavian Goga. 

Textul, 31 de pagini dactilografiate în format A5 (manuscrisul nu au fost 
găsit), relevă cititorului parfumul unui limbaj elevat, elegant, în spirit cu tonul unei 
epoci apuse. 

Punctul de pornire al expozeului toduţian l-a constituit anterioara conferință 
susținută, după toate probabilitățile, la Biblioteca centrului din Timişoara al 
Institutului francez de înalte studii din România de către Zeno Vancea, care 
susținuse o prelegere intitulată Polifonia vocală în sec. al XIII-lea până la sec. al 
XVII-lea. Este interesant de precizat că în acelaşi an şi a chiar aceeași lună (la 30 
aprilie) a avut loc, la Opera Română din Bucureşti, premiera baletului-pantomimă 
Priculiciul de Zeno Vancea, care, tot în 1943 va primi premiul I al Concursului 
„George Enescu” pentru Recviem. Peste ani, Zeno Vancea va scrie un articol dedicat 
creaţiei lui Sigismund Toduţă“, căruia i-a rezervat şi un capitol din volumul său 
Studii şi eseuri”. 

Scopul declarat al textului toduțian a fost realizarea unei contribuţii la 
„cunoaşterea polifoniei instrumentale din secolul al XIV-lea până în secolul al 
XVIII-lea, perioadă care înseamnă cea mai vastă contribuţie a geniului italian la acel 
trunchi care este arta muzicală universală.” 

Pornind de la coralul gregorian, definit drept „rugă cântată, o pioasă 
introspecţie sonoră, care în puritatea diatonismului” fără acompaniament, îşi atinge 
scopul: - elevația spirituală către Atotputernicul prin intermediul sunetului”, 
parcursul istoric urmăreşte geneza polifoniei instrumentale, cu pornire din sec. LX, 
cu orga şi lăuta ca instrumente primordiale pentru muzica religioasă, respectiv laică, 
dar şi cu „duşmanii acestei fericite infanţii de practică instrumentală”, asceza şi 
„apăsătoarele evenimente din veacul al XIII-lea şi al XIV-lea”. Iar un ultim vinovat 


1 Musik ist geschichtlich durch und durch”, adică „muzica este istorică dintr-un capăt în celălalt” 
(apud J.-J Nattiez). 

? Jean-Jacques Nattiez, op.cit., pp. 20-21. 

? fiind, în paralel, corepetitor la Opera Română din Cluj, la Timişoara. 

4 în revista „Muzica”, nr. 4/1977. 

5 apărut la Editura Muzicală, 1974. 

ê în text: „diatonicismului”. 

7 „În secolele al XIII-lea și al XIV-lea Italia este răvășită atât de conflictele dintre papă şi împărat cât şi 
cele dintre guelfi şi ghibelini [...]. Rolul papalității, strălucit la sfârşitul secolului al XI-lea pe vremea 
lui Inocențiu al III-lea, este când deosebit, când şters [...]. În secolul al XIV-lea dispare aproape în 
totalitate odată cu mutarea scaunului pontifical la Avignon, în 1309, de către Clement al V-lea, şi abia 
în 1377, un an înaintea Marii Schisme, Grigore al XI-lea se va întoarce la palatul de la Roma. Ne vom 
da de acum seama că Roma a putut fi un centru artistic important în a doua jumătate a secolului al XII- 
lea în vreme ce rolul său în secolul al XIV-lea a fost neglijabil.” (Albert Châtelet şi Silvia Pressouyre în 
Larousse, Istoria artei, Editura Univers Enciclopedic, Bucureşti, 2006, p. 489). 

pentru „lâncezirea practicei muzicale instrumentale” este sugerat de citarea terținelor 
din cel de-al XXIX-lea Cânt din Paradisul dantesc: 

Di questo ingrassa il porco sant'Antonio, 

e altri assai che sono ancor piu porci, 

pagando di moneta sanza conio. 


Iar pentru a desluşi altfel decât explicativ care sunt „instrumentele de care se 
va servi compozitorul veacului al XVI-lea”, pledoaria face apel, în spiritul frăției 
artelor, la imagistica tablourilor semnate de Fra Beato Angelico? şi Caravaggio”. 

Desăvârşit retorician, Sigismund Toduţă întrerupe excursul istoric pentru a 
face loc amintirilor legate de „bătrâna orgă” din bazilica San Pietro, prilej de 
invocare a artei improvizatorice a lui Frescobaldi. Discursul despre improvizație şi 
cei care au stăpânit „secretul acestui dar excepţional” conduce la afirmaţii care 
dezvăluie convingeri pornite din experienţa componistică: „inspiraţia, ca noțiune în 
procesul de creaţie va aparține mitului romantic, acelui coloqiu ipotetic-extatic cu 
Muzele”, iar „psihologia modernă şi estetica ne învaţă că şi în materie de 
improvizație să substituim inspirația cu activitatea subconştientului, asociat unei 
intuiții totale”. 

Afirmațiile din textul toduţian ne obligă să reamintim teoria formulată în 
1967 de Dahlhaus privitoare la „non-contemporaneitatea a ceea ce este contemporan 
din punct de vedere cronologic”. Căci abordarea psihologică (azi am spune: din 
perspectiva psihologiei cognitive!) a problemei depăşeşte cu siguranță nivelul 
„muzicologului istoriograf” invocat de Nattiez. 

Revenind la textul studiat în expunerea noastră („revenirile” fiind, de altfel, 
caracteristice discursului „polifonic” al prezentării toduţiene), remarcăm şi 
incursiunea în zona terminologiei, Maestrul propunând ca „Toccatele” să fie numite 
„Tastate”, pentru „a se face deosebirea între claviatură şi clapele instrumentelor de 
suflat. Pentru a argumenta propunerea, se face aici analogia cu dihotomicele 


! Oferim întreg pasajul din Divina Commedia: 


Non disse Cristo al suo primo convento: 
'"Andate, e predicate al mondo ciance'; 
ma diede lor verace fondamento; 
e quel tanto soni ne le sue guance, 
sě ch'a pugnar per accender la fede 
de l'Evangelio fero scudo e lance. 
Ora si va con motti e con iscede 
a predicare, e pur che ben si rida, 
gonfia il cappuccio e più non si richiede. 
Ma tale uccel nel becchetto s'annida, 
che se '] vulgo il vedesse, vederebbe 
la perdonanza di ch'el si confida; 
per cui tanta stoltezza in terra crebbe, 
che, sanza prova d'alcun testimonio, 
ad ogne promession si correrebbe. 
Di questo ingrassa il porco sant'Antonio, 
e altri assai che sono ancor più porci, 
pagando di moneta sanza conio. 


N-a zis Hristos spre primii-nvățăcei: 

Mergând voi spuneți orice scornitură, 

ci sfânt le-a dat şi-adevărat temei, 
şi-acesta le-a sunat astfel din gură 

În lupta lor, credință ca să-mprime, 

că lănci şi scuturi din scripturi făcură. 
Acum ei vin cu mofturi şi cu schime 

să predice şi, râs când se stârneşte, 

se umflă-n glugi şi-altce nu cere nime. 
Ci-atare drac în gluga lor cloceşte, 

că vulgul, de l-ar şti, ar da de gât 

iertarea-n care-acum se-ncrede-orbeşte; 
prin ea spori prostia-n lume-atât 

că, fără probe-a nici un testimoniu, 

orice-ai promite-o cred numaidecât. 
De-aici şi-ngraşă porcii sfânt-Antoniu 

şi alţii mulți mai răi ca nişte porci, 

cari n-au decât minciuna patrimoniu. 

(traducere: George Coşbuc) 


2 1395-1455. 
3 1573-1610. 


30 


înțelesuri ale „gimnaziului” şi „gymnasionului grecesc”, sau între „conservatoriu” 
(cu sensul de azil „unde s-au adunat cei lipsiţi şi săracii”) şi „Conservatorul 
contemporan” (care „nu mai aminteşte nimic din ceea ce a fost altădată, dacă nu în 
sens figurat şi numai pe alocurea”). 

Limbajul devine metaforic atunci când prezintă destinul artistic al Preludiului 
bachian în Do major. În varianta originară, „simplitatea, transparenţa arpegiilor 
traduc atât de sugestiv ecoul unei luminoase egloge grecești, prin sonoritatea unei 
harpe eoliene”. Metamorfoza datorată lui Gounod este denumită „bombastică 
melodie închinată Preacuratei”, iar modificările ulterioare (unele doar ipotetice) îl 
fac pe autor să exclame retoric: „nu reuşesc să mai zăresc preludiul bachian: în fața 
mea stă nenorocitul Atlas, gârbovit, cu un glob uriaș, plumburiu pe spate, populat de 
o lume de ignoranți” [!]. 

Expozeul revine la parcursul istoric, printr-o prezentare plastică a celor mai 
reprezentativi creatori ai perioadei analizate, argumentată prin interpretări a unor 
lucrări muzicale. Astfel, Frescobaldi reprezintă „tiparele vechi bisericești, juxtapuse 
senzualității profane”, creaţia mai puţin cunoscutului Bernardo Pasquini! devine 
prilej pentru o explicativă lecţie asupra genului partitei, Capriciile, Pastoralele şi 
Sonatele (bistrofice!) ale lui Alessandro Scarlatti sunt „scăpărătoare fascicole de 
exuberanță şi bogată ornamentaţie a Barocului” iar Palestrina este „quintesența 
perfecțiunii în polifonia vocală”. 

Revenirea la polifonia instrumentală prilejuieşte, apoi, un comentariu dedicat 
„hegemoniei viorii” din secolele XVII-XVIII. Iar reprezentanţii, a căror importanţă a 
fost verificată „prin prisma timpului” sunt „capii şcolilor romane, padovane şi 
venețiene” - Corelli, Tartini şi Vivaldi, acesta din urmă un „Tiziano al muzicei”, cu 
care se încheie „cel mai luminos capitol din istoria muzicii italiene: polifonia 
instrumentală”. 

Textul se încheie astfel: 

„De acum vom întâlni: — artă ca profesiune, — succes prin artă, — artă şi 
confesionalism, — trucaj în artă, — parvenire prin spoială de cultură muzicală, — şi 
foarte rar şi îmbogăţire prin artă, — demascate toate-toate de marele gânditor deja în 
veacul trecut, de Leo Tolstoi, în opera sa critică: Ce este Arta? 

Şi contrafacerea artei, ca proces, încă nu s-a terminat: noi şi noi 
monstruozități vom întâlni încă. Noi şi noi lucrări hibride solicită hârtie, încât nu 
este exclus ca generația care va veni să deteste risipa noastră de celuloid. Noi şi noi 
spectacole şi audiții lamentabile ne vor indispune încă. 

Şi atunci vom reveni din nou la polifonia instrumentală, chemați de un glas 
tainic, vom reveni la izvoarele limpezi, vom dori din nou puritatea în artă ‘cum 


>» 


doreşte cerbul izvoarele apelor”. 


11637-1710. 
? Eseu apărut în 1898. 

Si atunci vom reveni din nou la polifonia instru- 
mentală, chemați de un glas tainic, vom reveni la 
izvoarele limpezi, von dori din nou putitatea in artă 


"cum doreşte cerbul izvoarele apelor". 


—.———„———.-——. 0M —ne m m 


DR, Se TODUT A. 


Timisoara, la 3 Aprilie 1943. 


În mod cert, textul conferinței urmează o retorică orală, contrapunctată cu 
efectul exemplificărilor muzicale „pe viu”. Efectul plasticizant al expunerii însoţeşte 
o adevărată dramaturgie a „acțiunii tematice”, erudiţia lui Sigismund Toduţă fiind 
pusă în valoare cu mijloace componistice. Probabil că nu ar fi autorizat pentru 
tipărire acest text, cel puţin fără o atentă revizuire, exigenţa sa fiind cunoscută. Dar 
lectura paginilor ne permite să evaluăm puterea de cuprindere a problematicii, 
elocvenţa interdisciplinarităţii, arta mânuirii metaforei. Lămuritoare ni se pare a fi 
compararea acestui text cu partea teoretică a primului volum din Formele muzicale 
ale barocului în operele lui J.S. Bach, pentru a delimita stilul oral-retoric de cel scris, 
limbajul metaforic de cel documentar, dar şi pentru a remarca vizibile asemănări. 

Şi, în final, revenim la spusele lui J.-J. Nattiez: „atunci când confruntăm 
relatări ale istoriei muzicii cu datele cronologice corespondente realizăm că orice 
relatare istorică este o construcție”. lar după cum afirmă Dahlhaus: „istoricii muzicii 
au ca obiectiv principal «să dea formă haosului realităţii empirice».”! 

Cel de-al doilea text pe care dorim să-l prezentăm aici a fost scris un an mai 
târziu, fiind prilejuit tot de o conferință, susținută în ziua de 19 ianuarie 1944 în 
cadrul aceluiaşi Institut francez din Timişoara, al cărui director era Marcel Griffoin”, 
cu ocazia unui festival ce comemora 25 de ani de la moartea lui Claude Debussy. 


! Jean-Jacques Nattiez, op.cit., p. 82. 

? Profesor de franceză al lui Mihail Şora, a fost cel care i-a facilitat obţinerea unei burse de studii în 
Franţa. 

? De notat faptul că în perioada 1943-44 au fost publicate, la Paris, cele trei volume scrise de Paul 
Landormy (1869-1943), intitulate La musique francaise (De la Marseillaise ă la mort de Berlioz, 
De Franck ă Debussy, Apres Debussy). 

L'Institut Frangais de Hautes Etudes en Roumanie a 
l'honneur de vous inviter au 
Festival commémoratif de 25 ans de la mort de 


| CLAUDE DEBUSSY 


toamnă ecua a aa | "cut aura eu le Mercredi 19 Janvier 194 à 18 heures précies 


PROGRAMME: $ 
1. Conférence de M. le Dr, S Toduţă; 


3, Fragments de l'Opéra „Pelléas et Mèliande", vol avee dans la salle du Lycée commercial, avec le concours de Mme 
sccompagnement ce piano ; | TITI POTINO-NEGRU, Mme FLAVIA MUNTEANU, M. Je 
Dr S. TODUȚĂ et M. MIRCEA POPA. 
4. Cinq préludes, solo de plano. ü tan 
françaises de Tisugoera 
MARCEL R. GRIFFOIN 


| 
i 
| 
a n i pe -$ + — 2 r eee 


Programul festivalului reunea un interesant program muzical, orchestral, 
vocal şi pianistic, prefațat de conferința lui Sigismund Toduţă, la care şi-a dat 
concursul pianista Ecaterina Fotino-Negru', fosta profesoară a Maestrului la 
Conservatorul Clujean. 

Anul 1944 a fost, de altfel, pentru creaţia toduțiană, pianistic, lucrările 
compuse fiind Părintele Hubic văzut de Dr. S. Toduţă pentru pian şi 3 Schițe pentru 
pian. 

De data aceasta, avem în faţă nu doar textul dactilografiat ci şi manuscrisul cu 


adnotările, care dezvăluie minuţiozitatea cu care Toduţă şi-a pregătit conferinţa. 
E "RoN Aaa 
Aa Li 


! 1902-1991. De remarcat că a murit în acelaşi an cu Toduţă, la 15 noiembrie. 
? ambele publicate la Editura MediaMusica, sub îngrijirea lui Dan Voiculescu, Cluj-Napoca, în anul 
1999. 


33 


i=- 


Cian ki uike 


y ` Ta = Y 
KANS Sonona anpe z San 
--— pain Peuran i1 


` a] $- 
í TERETA a U “oa Să 
Ma STANA w Laz, Peti a. Si - Pa ara Ada 3 -JA 
nG A E 
PA Ari ani, a 4 ER S 
| i A j A Aro l 
SOETERS tu TE a N A ~T i ar 3 ag A 


„Cine vrea să cunoască muzica franceză, trebuie să caute spiritul ei. Cine ar 
vrea să cunoască spiritul muzicii franceze, nu va putea trece peste cuvintele lui 
Montaigne!: «O fluiditate senină şi ingenioasă; o subtilitate acută, înaltă; şi 
finalmente, o forță morală constantă».” 

lar pentru un plus de persuasiune, se precizează: „calitățile atribuite poeziei 
franceze, care sunt totodată şi valorile intrinsece ale muzicii franceze.” 

Spusele lui Toma d'Aquino cu privire la primul dintre criteriile fundamentale 
ale artei: „materia şi forma sunt în mod necesar proportionate şi echivalente prin 
natura lor” sunt, în opinia autorului, probate „de la Charles d'Orleans până la 
Verlaine, de la Perotin le Grand la Erik Satie”, dar demonstrate cel mai elocvent de 
„frumuseţile aristocratice” create de Debussy. 

Parcursul biografic al compozitorului francez nu omite parcursul său 
pianistic: nu a fost un „virtuoz de talie mondială” dar, după cum mărturisea Alfredo 
Casella, Debussy avea o „incomparabilă sensibilitate a tuşeului” şi „părea că 
impresionează corzile instrumentului fără intermediul claviaturii.” Nu lipseşte, de 
asemenea, episodul „Nadejda von Meck” şi ecoul călătoriilor în compania acesteia, 
Les collines d'Anacapri. Dar drumul către compoziţie l-a găsit în clasa lui Ernest 
Guiraud, unde „quintele şi octavele nu mai erau oprite” iar „acordul de septimă nu 
mai era socotit ca un periculos delicvent care trebuie flancat la dreapta şi stânga de 
carabinieri - pregătire şi rezoluţie [...]”. lar Villa Medici, unde a petrecut doi ani” a 
fost pentru Debussy un „mormânt etrusc”, o imagine amplificată de oximoronica 
invocare, de către Toduţă, a admirativelor cuvinte ale lui Hippolyte Taine* despre 
Italia. 

Dincolo de plastica prezentare a personalităţii compozitorului francez, autorul 
excursului şi-a propus investigarea personalităţii creatoare a lui Debussy din 
perspectiva celor „patru puncte cardinale” care „polarizează marea mişcare 
literar-artistică”: „prerafaelismul, impresionismul, simbolismul şi Richard Wagner.” 
Căci, aşa cum constatase Paul Veyne, „faptele nu există izolate, în sensul că țesătura 


! Michel de Montaigne (1533-1592), autorul celebrelor Essais. 

? Summa contra Gentiles, Il, 81 pag. 475. 

? pentru câştigarea „Premiului Romei”, cu cantata L'enfant prodigue. 
* 1828-1893. 

istoriei este ceea ce numim o intrigă, un amestec foarte omenesc şi foarte puţin 
“Ştiinţific” de cauze materiale, de finalităţi şi de hazard.” 

Estetica prerafaeliților, ilustrații prin creația poetului şi pictorului Dante 
Gabriel Rossetti”, se regăseşte, afirmă S. Toduţă, în Ars poetica lui Verlaine. lar 
„profilul figurii prerafaeliste trăieşte în muzica lui Debussy, prin La Demoiselle 
élue”, poem scris pe versurile lui Rossetti. 

Influenţa impresioniştilor francezi este apreciată drept „categorică atitudine 
împotriva academismului obosit şi sclerozat.” Despre Monet, citim următoarele: 
„felul cum tălmăceşte natura e deopotrivă muzical, pictural, poetic şi ştiinţific. 
Pictural prin culori, muzical prin ritmică şi tonalitate, poetic prin transfigurarea 
luminoasă, ştiinţific prin analiza spectroscopică, filozofic prin disociaţia atomică”. 

După această imagine estetică ce încearcă să explice metaforic limbajul lui 
Debussy, urmează aparenta şi spirituala negaţie a ceea ce Toduţă urmează să 
demonstreze, prin citarea butadelor lui V. Hugo („e oprit a adăuga poeziei un 
coeficient muzical inutil”), Mozart („poezia trebuie să fie fiica supusă a muzicii”) şi 
Lamartine (care, cu privire la muzica lui Niedermeyer” scrisă pentru poemul său 
Le Lac, afirma: „muzica şi poezia sunt două arte complete a căror asociere e 
nocivă”). Maliţios, autorul precizează însă: „... să nu uităm că Lamartine era pornit 
împotriva lui Niedermeyer, Mozart contra lui Lorenzo da Ponte iar Hugo contra 
lumii întregi”. În ceea ce-l priveşte pe Debussy, influenţele poeziei simboliste se 
traduc în „scurte incizii melodice, freamăt surdinat de distihuri, teme frânte prin 
interjecții. Conţinutul determinat va fi o aparenţă, întrucât el nu se obiectivează şi nu 
fixează vreo realitate oarecare, ci numai impresia ei senzuală.” 

În sfârşit, influenţa wagneriană este demonstrată prin paralela dintre Tristan 
şi Isolda şi Pelleas şi Melisande, urmată de pertinente explicaţii asupra câtorva 
dintre cele mai semnificative lucrări ale lui Debussy: Le martyre de Saint Sebastien, 
L'après-midi d'un faune şi Préludes (La fille aux cheveux de lin - „un ecou sonor al 
fermecătoarelor cuvinte din Romances sans paroles de Verlaine”, La cathédrale 
engloutie - „viziune cântată care se adaugă la seria celor “patru catedrale din Rouen? 
ale lui Monet, “Temps gris’, “Soleil matinal”, ‘Effet du matin’, ‘Plein soleil”, Des 
pas sur la neige - „atmosferă de Feuilles mortes de Verlaine”). 

Stilul muzicologic al lui Sigismund Toduţă se particularizează, aşadar, prin 
următoarele: 

- este interdisciplinar (în raport direct proporțional cu erudiţia sa); 

- este retoric (prin jocul metaforelor, întrebările retorice, figurile de stil); 

- este analitic; 

- este elegant şi atractiv; 

- este „polifonic”; 

- este elaborat conform logicii componistice. 

În finalul expunerii, să constatăm că muzicologul Sigismund Toduţă 
anticipase cu un sfert de veac ceea ce Dahlhaus afirmase: „nu mai este necesară 
fondarea istoriei muzicii pe biografia compozitorilor sau a personalităţilor — cum se 
procedase adesea —, ci este posibil să se pună accentul pe opera muzicală ca obiect 
central al istoriei muzicii şi rezultat al ideilor dominante la un moment dat.” 


! Apud Jean-Jacques Nattiez, op.cit., p. 83. 

? 1828-1882. 

? Abraham Louis Niedermeyer (1802-1861). 
i Jean-Jacques Nattiez, op.cit., p. 84. 

